《约冲晦宿东山禅寺精舍先寄》
宋代·杨蟠

上人合动林间兴，吾恨衰迟学谢安。
纳屐操筇那有限，吹云落雨漫无端。
先凭报信春枝破，预想分题雪屋寒。
林下不谙人世苦，笑将双鬓与君看。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。